text: Nu er det sidste chance for at søge ind på disse uddannelser
  12 marts 2018 kl. 19.15
  Deadline for at søge via kvote 2 nærmer sig. På en række uddannelser kan man kun søge gennem denne kvote. Se hvilke her i artiklen.
  
  Uret tikker og ansøgningsfristen til at søge en uddannelse gennem kvote 2 på de videregående uddannelser nærmer sig.
  Helt præcist 15. marts klokken 12.00 bliver der lukket for ansøgninger.
  På de fleste af uddannelserne, som man kan tage på uddannelsesstederne i Syd- og Sønderjylland, er det muligt både at søge via kvote 1, med deadline 5. juli, og kvote 2.
  Men der er også en række af uddannelser, man kun kan søge ind på, hvis det sker gennem kvote 2 på optagelse.dk. Dem finder du lige her:
  - Entrepreneur og designmanager, Erhvervsakademi Kolding.
  - Designteknolog, Erhvervsakademi Sydvest, Sønderborg.
  - Lyddesigner, UC Syd, Haderslev.
  - Grafisk Kommunikation, UC SYD, Haderslev.
  - Industrielt design, Designskolen Kolding.
  - Kommunikationsdesign, Designskolen Kolding.
  - Mode & tekstil, Designskolen Kolding.
  - Accessory design, Designskolen Kolding.
  Der er også uddannelser, som man ikke kan tilmelde sig via kvote 2 og den koordinerede tilmelding, men som også har ansøgningsfrist 15. marts eller dagen før. Her skal man i stedet søge på uddannelsernes hjemmesider. Det gælder:
  - Design og Business (Overbygningsuddannelse), Erhvervsakademi Sydvest, Sønderborg.
  - Meritordningen i erhvervsøkonomi, HA, SDU.
  - Det Danske Musical Akademi i Fredericia. OBS tilmelding til optagelsesprøven lukker d. 14. marts klokken 23.59.
  Kvote 2
  På Kvote 2 bliver ansøgerne ikke optaget på baggrund af deres gennemsnit. Adgangskravene til uddannelsen skal dog stadig være opfyldt som en del af en eksamen eller ved at have læst op. Hvis man ikke har gymnasial uddannelse, så kan man søge via kvote 2. Uddannelsesstederne bestemmer selv, hvilke krav de har til ansøgere på kvote 2.På flere uddannelser skal man til optagelseprøve.Kilde UG.dk
  Du kan finde alle uddannelsernes krav til kvote 2 ansøgningerne i grafikken herunder:
  
  